กอล์ฟทีม 3 โปรไทยร่วมทัพเอเชีย ปะทะยอดฝีมือยุโรป ยูเรเซีย2018 มาเลย์
 ภูมิ และพชร ร่วมทีมสวิงเอเชียดวลกับทีมยุโรป ในการแข่งขันกอล์ฟทีมยูเรเซีย 2018 ที่ประเทศมาเลเซียในเดือน ม.ค.นี้ จากการประกาศของกัปตันทีมเอเชีย อาร์จุน อัตวาล โดย โปรเพชร พชร ยังถือเป็นผู้เล่นที่อายุน้อยสุดของทีมด้วย ในวัย 18 ปี ขณะที่ทีมยุโรปล้วนพระกาฬทั้งสิ้น นำโดยกัปตันทีม โธมัส บียอร์น ได้สู้กันสนุกแน่ 12-14 ม.ค.2561,วันที่ 29 พ.ย.60 การแข่งขันกอล์ฟยกทีมดวลกันระหว่างเอเชีย และยุโรป ยูเรเซียคัพ 2018 ชิงเงินรางวัลรวม 1 ล้านยูโร ซึ่งเป็นการจัดร่วมกันระหว่างเอเชียนทัวร์และ ยูโรเปียนทัวร์ ระหว่างวันที่ 12-14 ม.ค.นี้ ที่สนามเกลนแมรี่ กอล์ฟ แอนด์ คันทรี คลับ ประเทศมาเลเซีย โดยเมื่อ 28 พ.ย.ที่ผ่านมา กัปตันทีมเอเชีย อาร์จุน อัตวัล โปรชาวอินเดีย ได้ประกาศรายชื่อทีมเอเชียอย่างเป็นทางการออกมา ปรากฏว่ามี 3 โปรไทยร่วมทีม ประกอบไปด้วย โปรอาร์ม กิรเดช อภิบาลรัตน์, ภูมิ ศักดิ์แสนศิลป์ และ โปรเพชร พชร คงวัดใหม่ ที่ติดเป็นคนสุดท้าย ซึ่งพชรนั้นยังจัดว่าเป็นนักกอล์ฟที่เด็กสุดของทีมเอเชียชุดนี้ด้วยวัย 18 ปี,สำหรับทีมเอเชียที่ประกาศรายชื่อนอกจาก 3 โปรไทยแล้วยังมีกาวิน กรีน, เอส.เอส.พี.ชอว์ ราเซีย, ยูตะ อิเคดะ, หลี่ เห่า-ตง, อานีร์บาน ลาห์ฮิรี่, อัน บยองฮุน, ฮิเดโตะ ทานิฮาระ, นิโคลัส ฟุง, คัง ซังฮุน โดยที่มีจาง เหลียง-เว่ย เป็นรองกัปตันทีม,ส่วนทีมยุโรปมีโธมัส บียอร์น เป็นกัปตันทีม ลูกทีมประกอบด้วย ราฟา กาเบรรา-เบโย, พอล เคซีย์, พอล ดันน์, รอสส์ ฟิชเชอร์, แมตธิว ฟิตซ์แพทริก, ทอมมี ฟลีตวูด, ไทร์เรลล์ ฮัตตัน, อเล็กซ์ เลวีย์, อเล็กซ์ นอเรน, โธมัส พีเตอร์ส, เฮนริก สเตนสัน และแบร์นด์ วิสแบร์เกอร์,โดยการแข่งขันกอล์ฟรายการยูเรเซีย คัพ จะแข่งกันทั้งสิ้น 24 แมตช์ 3 วัน เริ่มด้วยวันแรกจะเป็นการแข่งในแบบโฟร์บอลล์ 6 คู่, วันที่ 2 จะแข่งในระบบโฟร์ซัม 6 คู่ และวันสุดท้ายจะแข่งแบบซิงเกิลแมตช์เพลย์ 12 คู่เพื่อหาผู้ชนะ โดยหนแรกเมื่อปี 2014 เป็นการครองแชมป์ร่วมกันหลังสกอร์มาเสมอกันที่ 10 แต้มทั้งคู่ และเมื่อปี 2016 แชมป์ตกเป็นของทีมยุโรปที่เอาชนะไปด้วยคะแนน 18 แต้มครึ่งต่อ 5 แต้มครึ่ง
3 โปรกอล์ฟไทย กิรเดช, ภูมิ และพชร ร่วมทีมสวิงเอเชียดวลกับทีมยุโรป ในการแข่งขันกอล์ฟทีมยูเรเซีย 2018 ที่ประเทศมาเลเซียในเดือน ม.ค.นี้ จากการประกาศของกัปตันทีมเอเชีย อาร์จุน อัตวาล
กิรเดช อภิบาลรัตน์,ภูมิ ศักดิ์แสนศิลป์,พชร คงวัดใหม่,กอล์ฟ,ยูเรเซียคัพ 2018